ming030890/wiki-yue-high-quality huggingface dataset:
寧鄉

寧鄉（粵拼：ning4 hoeng1）係中國湖南省長沙市嘅縣級市。面積2906km²，其中市區佔50km²。人口116萬（2010年）。郵編4106xx，電話區號0731-。市府駐玉潭街道。2011年GDP740億人民幣。

史
漢代時屬益陽縣
三國時設新陽縣。
晉代時改名爲新康縣。
隋朝時併入益陽縣，後來恢復。
唐貞觀元年（627年）改新康縣名爲寧鄉縣，意思係「鄉土安寧」。
宋興國二年（977年）劃益陽、長沙、湘鄉同寧鄉接界嘅部分入寧鄉，縣府搬到玉潭鎮。
2017年，寧鄉由縣升做縣級市，成寧鄉市。
寧都

寧都係中國江西贛州一個縣，總面積4053平方公里，人口82萬。
寧陵

寧陵係中國河南商丘一個縣，總面積786平方公里，人口65萬。
寧靜星系

寧靜星系（英文：quiescent galaxy）係一類星系，佢裏頭新恆星誕生少嘅。
寧陝

寧陝係中國陝西安康一個縣，總面積3678平方公里，人口7萬。
寧順

寧順（越南文：Ninh Thuận），以前稱為潘郎省，係越南一省，省會潘郎-塔占，人口大約90萬。
小林祐希

小林祐希（1992年4月24號—）係日本足球員，司職中場，日本足球代表隊成員。
小林沙苗

小林沙苗 ，係日本嘅一個女藝人同埋配音員。
小林由美子

小林由美子 ，係日本嘅一個女藝人同埋配音員。
小林清志

小林清志配音員原文名こばやし きよし羅馬拼音Kobayashi Kiyoshi出世 (1933-01-11) 1933年1月11號（91歲） 日本東京府（即依家嘅東京都）血型A型血母校日本大學隸屬喺俳協活動活躍年代1958年到依家代表作漫畫次元大介（雷朋三世）渡（死亡筆記）旁白如果我太田光做到總理大臣…秘書田中。（日文：太田光の私が総理大臣になったら…秘書田中。）（日本電視台）配音員：模 | 類
小林清志（1933年1月11號— ）係日本資深男配音員、演員、旁白，係俳協旗下嘅配音員兼創辨人之一，響東京府（即係依家嘅東京都）出世，高168cm。

簡歷
小林響1953年由日本大學畢業之後，就加入國民文化研究所·劇團泉座。響1960年同其他人一齊創立俳協，重做咗俳協旗下嘅配音員之一。響2017年，朝日電視台播嘅節目「200位人氣聲優認真票選！聲優總選舉3小時SP」入面，小林攞到第十五名。響同年二月，小林攞到第十一屆聲優Award嘅功勞獎。
小林最叻嘅野就係翻譯英文。佢至出名嘅配音作品有雷朋三世嘅次元大介、死亡筆記嘅渡、日文版七俠蕩寇誌嘅Britt同埋日文版女賊金絲貓嘅 Kid Shelleen同Tim Strawn，而出名嘅旁白作品就有如果我太田光做到總理大臣…秘書田中。（日文：太田光の私が総理大臣になったら…秘書田中。）
小林真鷹

小林真鷹（1999年7月13號—）係日本足球員，司職中場，效力過FC東京。
小林祐介

小林祐介（1994年10月23號—）係日本足球員，司職中場，效力柏太陽神。
小林洵

小林洵（1999年5月7號—）係日本足球員，司職後衞，效力大阪櫻花。
小林真紀

小林真紀 ，係日本嘅一個女藝人同埋配音員。
小林祐三

小林祐三（1985年11月15號—）係日本足球員，司職後衞，效力鳥棲砂岩。
小足腔蝠魚

小足腔蝠魚（學名：Coelophrys micropa）係棘茄魚科腔蝠魚屬嘅其中一個種。
小路

小路係路嘅一種，亦叫徑。通常係畀人行，因為路比較窄、位於遍遠地方、行嘅人亦唔多，而咁叫。

山路
山路通常係響山上面、饒過山邊嘅小路。山路亦可以係響山上面嘅馬路。

行山徑
行山徑，又叫遠足徑，係特別擗為行山用嘅小路，多數位於遍遠嘅郊野公園、國家公園呢啲地方。

步行徑
步行徑係行山徑嘅另一個叫法，通常係比較易行。

自然教育徑
自然教育徑位於郊區嘅小路，沿途設有冧巴嘅標柱同簡介，介紹郊區嘅景色同動植物生態比遊覽嘅人認識、增加郊遊樂趣、鼓勵愛護自然。

家樂徑
家樂徑係適合一家大細行去行嘅行山徑，通常係好容易行嘅。

古道
古道係有好耐歷史，舊時啲人出入用嘅路。

馳馬徑
馳馬徑係畀馬行嘅小路。
小蹄蝠

小蹄蝠（Hipposideros pomona）係一種較細隻嘅蹄蝠。主要分布響中國、印度、東南亞地區例如馬來西亞、泰國等地。食甲蟲，飛蛾等細昆蟲。捉到獵物後會帶返巢度食。
小輪

小輪（launch），減筆自小輪船，係細嘅輪船。小輪噸位較細，可載貨或人，或者推船拖船。而載貨或人嘅，班期而行，稱渡輪。

香港
香港指明唔過三百噸，係西式船。
小販

小販，又叫流動商販、攤販，係通街賣貨嘅生意人，無固定舖頭。
小辮鴴

小辮鴴（學名：Vanellus vanellus），又叫鳳頭麥雞，係鴴科麥雞屬下一種雀，主要出現喺歐亞大陸溫帶地區。
小象足球會

小象足球會（英文：Young Elephants FC）係老撾永珍一間職業足球球會，依家踢緊老撾超級足球聯賽。
基隆街

基隆街（英文：Ki Lung Street），係香港九龍深水埗去旺角嘅一條馬路，由欽州街開始，去到砵蘭街。街名係嚟自臺灣基隆。
基隆車站

基隆車站係臺灣鐵路公司縱貫線北段嘅一個鐵路車站。
基雲活

基雲活（粵拼：gei1 wan4 wut6，英文：Gavin Hood，1963年5月12號—）係個南非男導演，喺約翰尼斯堡度出世。
基馬拉斯大馬路空中走廊

基馬拉斯大馬路空中走廊又叫基馬拉斯大馬路空中綠廊係氹仔市中心區慢行交通計劃構想之一，呢嗰方案構思係沿氹仔基馬拉斯大馬路中間起一條空中步道，為呢區居民提供方便、舒適嘅行人環境連接中央公園、區入面嘅學校、同埋起緊嘅運動場道輕軌站之類嘅設施，空中走廊亦可以作為基馬拉斯大馬路嘅行人天橋設施，結合街道美化同重整運動場圓形地之類嘅工作，優化附近嘅步行環境，形成呢區慢行嘅交通環境。空中走廊沿基馬拉斯大馬路嚟起，跨越南京街、哥英布拉街、成都街、布拉干薩街同運動場圓形地，經運動場道連接運動場輕軌站。

背景
2012年12月21號，土地運輸工務局參考咗望德聖母灣大馬路步行系統嘅成功經驗，提出進一步延伸氹仔步行系統建設，提出基馬拉斯大馬路空中走廊計劃，之後發展到氹仔四大步行系統規劃，包括基馬拉斯大馬路起空中走廊、亞利雅架圓形地起行人天橋、湖畔花園到龍環葡韻起步行徑、小潭山起觀景台，話會爭取響2016年全部搞掂。
2014年11月21號，土地運輸工務局透過社區傾計、整展覽板、電話調查之類，向氹仔居民介紹有關項目計劃同瞭解氹仔居民嘅出行習慣同對呢個計劃嘅意見，響政府完成最初研究方案嘅基礎到，進一步同居民說明同溝通，務求完善同落實最終設計，爭取出年招標。
2018年1月1號，土地運輸工務局為咗爭取全長七百米左右嘅基馬拉斯大馬路空中走廊計劃響今年動工，再響原來計劃到優化基馬拉斯大馬路同運動場圓形地天橋落腳點同位居、天橋橋面淨寬改做四米，同埋調整天橋體型同整體高度、重整運動場圓形地重調整圓形地各個出入口，閂減天橋橋面嘅電動行人輸送帶、單車徑、而綠化帶改做簡單綠化裝飾等。而響2012年話過要響2016年搞掂嘅氹仔四大步行系統入面，只有基馬拉斯大馬路空中走廊同亞利雅架圓形地行人天橋重未落實。

支持
起空中走廊會減少斑馬線，增加車流疏導，改善行車安全。
由輕軌站落車可直接行上去空中走廊，唔洗再穿越斑馬線過馬路。

反對
行人過馬路被逼上天橋，冇得直接行過對面馬路，冇噉方便。
起空中走廊會搞到附近低層住戶睇唔到風景，行人發出嘈音會影響到低層住戶，進一步影響樓價。
基頓

基頓·阿方素（Clayton Michel Afonso，1988年7月18號—）係巴西裔香港足球員，司職中堅，佢喺巴西利亞出世。

簡歷
基頓喺2010年去香港加盟香港甲組足球聯賽地區球會和富大埔。2018月1月，基頓攞到香港特區護照，並喺2月4號東方對陽光元朗嘅聯賽首度以本地球員身分註冊上陣，結果東方以1–1賽和對手。
2021年6月15號，基頓喺2022年FIFA世界盃外圍賽亞洲區40強小組賽首度代表香港足球代表隊，正選上陣對巴林足球代表隊。
基頓目前效力英格蘭第九級足球聯賽球會St. Panteleimon F.C.（英文：St. Panteleimon F.C.）。
基馬拉斯大馬路

基馬拉斯大馬路（葡文：Avenida de Guimarães）係澳門氹仔島嘉模堂區一條馬路，呢條路由運動場圓形地開始一路去到孫逸仙博士圓形地為止。
埼玉縣

埼玉縣（粵拼：kei4 juk6 jyun6；日文：埼玉県(Saitama Ken)）係日本本州關東地方嘅其中一個縣，南面係東京都，東面係千葉縣，佢同關東地方除咗神奈川縣以外嘅一都四縣都有接壤。而且佢都同中部地方嘅長野縣同山梨縣接壤。
埼玉縣由於喺全日本甚至全亞洲最繁華嘅商業區東京都隔籬，所以自從近代以嚟，埼玉縣都有大量嘅居民去東京返工，所以佢亦畀人叫做睡城（日文：ベッドタウン），意思即係呢個地方好多人去大都市返工，只係返嚟呢度瞓覺，亦可以叫做衛星城市。
成個縣人口有7百萬人，係全日本排名第五多嘅都道府縣。
基麗斯摩亞

基麗斯摩亞（英文：Grace Moore，1898年12月5號—1947年1月26號）係美國一名女演員，以演歌劇出名，演過《蝴蝶美人》。
小林弘記

小林弘記（1977年5月24號—）係日本足球員，司職守門員，效力過磐田山葉，川崎綠茵，札幌岡薩多，FC東京，湘南比馬，及熊本羅亞素。
小林悟

小林悟（1973年8月26號—）係日本足球員，司職後衞，效力過大宮松鼠，鳥棲砂岩，及新潟天鵝。
小林宏之

小林宏之（1980年4月18號—）係日本足球員，司職後衞，效力過浦和紅鑽，川崎前鋒，橫濱FC，Fervorosa Ishikawa Hakuzan FC，秋田藍閃電，及大分三神。
小林忠生

小林忠生（1930年7月7號—）係日本足球員，踢前鋒，曾經喺1956年為日本足球代表隊出場3次，重參加過1956年夏季奧林匹克運動會。
小林寛

小林寛（1959年3月17號—）係退役日本足球員，教練，執教過ALO's北陸，川崎前鋒，及水戶蜀葵。
小林幹

小林幹（1999年4月27號—）係日本足球員，司職中場，效力FC東京。
小林康剛

小林康剛（1980年6月15號—）係日本足球員，司職前鋒，效力過鹿島鹿角，仙台七夕，川崎前鋒，水戶蜀葵，德島漩渦，岡山綠雉，及福島聯。
小林彌生

小林彌生（粵拼：siu5 lam4 mei4 sang1；日文：小林弥生(Kobayashi Yayoi)；1981年9月18號—）係日本足球員，踢中場，曾經喺1999～2004年間為日本女子足球代表隊出場54次，入咗12球。佢代表日本參加過1999年FIFA女子世界盃、2003年FIFA女子世界盃同2004年夏季奧林匹克運動會。
小林喬治

小林喬治（日文：ジョージ小林，1947年11月29號—）係日本足球員，踢中場，曾經喺1972年為日本足球代表隊出場3次。
小林大悟

小林大悟（1983年2月19號—）係日本足球員，司職中場，曾經喺2006年爲日本足球代表隊出場1次。
壞血病

壞血病癥狀，牙齦出血。
壞血病（拉丁文：scorbutus，英文：scurvy）係缺乏維他命C引起嘅病。維生素C主要用嚟合成人體嘅膠原。壞血症嘅主要癥狀係皮膚、牙齦同黏膜上面嘅出血點。出血點集中喺腿。患者臉色好白，情緒低落仲有一定程度嘅活動障礙。喺疾病嘅進展期會有化膿同甩牙等癥狀。
壞賬

壞賬，又叫做呆賬或呆壞賬，指債主由於自身嘅原因（例如破產或者公司清盤）而還唔起嘅債務。唔同行業對壞賬嘅定義略有唔同。
會計業嘅習慣係：祇要預計到壞賬可能出現，就應該將壞賬嘅全額由收入道扣除，或者加入支出裡面。
壞農夫嘅比喻

壞農夫嘅比喻係耶穌講嘅一個比喻，記載喺《新約聖經》《馬太福音》第21章第33至45節、《馬可福音》第12章第1至12節、同埋《路加福音》第20章第9至19節。

聖經譯文
「
你哋再聽一個比喻：有一個園主開墾一個葡萄園，周圍用籬笆圍住，裏面挖咗一個醡酒池，起咗一座守望樓，租畀農夫，就出外去遠行。到咗收葡萄嘅季節，佢打發僕人去向農夫收佢應得嘅葡萄。農夫捉住僕人，打咗一個，殺咗一個，用石頭打死咗一個。主人又打發第啲僕人去，人數比之前更多；農夫重係照樣噉對待佢哋。最後，園主打發佢自己嘅仔去，佢話：「佢哋會尊敬我嘅仔。」但係農夫睇見佢嘅仔，大家話：「呢個係園主嘅繼承人，來，我哋殺咗佢，就可以霸佔佢嘅產業！」於是佢哋捉住佢，將佢推出葡萄園之外，殺死佢。葡萄園嘅主人返來嘅時候，要點樣處置呢啲農夫呢？佢哋話：「佢一定會消滅呢啲壞人，將葡萄園轉租畀嗰啲按時候交租嘅農夫。」耶穌對佢哋話：「『匠人丟棄嘅石頭已經成為房角嘅頭一塊石頭。呢啲係主所做嘅，我哋睇係好奇妙嘅。』呢段經文你哋從來冇讀過咩？所以我話你哋知，上帝嘅國要喺你哋嗰度拎走，賜畀嗰啲可以結果子嘅人。邊個跌喺呢嚿石頭上面，一定會粉身碎骨；呢嚿石頭跌喺邊個嘅身上，亦都會將佢壓碎。」祭司長同法利賽人聽見佢嘅比喻，就知道耶穌係指住佢哋講嘅。就想捉住佢，但係佢哋怕群眾，因為群眾認為佢係先知。
」

——《馬太福音》21章33-45節
「
耶穌就用比喻對佢哋話：「有一個人開墾咗一個葡萄園，周圍用籬笆圍住，挖咗一個醡酒池，起咗一座守望樓，租畀農夫，就出外去遠行。到咗收葡萄嘅季節，佢打發一個僕人去農夫嗰度，要向佢哋收應得嘅葡萄。佢哋捉住佢，毆打佢，叫佢空手返去。園主再打發另一個僕人去佢哋嗰度。佢哋打傷佢嘅頭，並且侮辱佢。園主又打發一個僕人去，佢哋就殺咗佢。以後又打發一啲僕人去，有啲俾佢哋打，有的俾佢哋殺咗。園主重有一位佢最愛嘅仔，最後又打發他去，話：『佢哋會尊敬我嘅仔。』但係嗰啲農夫大家都話：『呢個係園主嘅繼承人。來，我哋殺咗佢，就可以霸佔佢嘅產業！』於是佢哋捉住佢，殺死佢，將佢推出葡萄園之外。噉樣，葡萄園主要點做呢？佢要消滅嗰啲農夫，將葡萄園轉畀其他人。『匠人丟棄嘅石頭已經成為房角嘅頭一塊石頭。呢啲係主所做嘅，我哋睇係好奇妙嘅。』呢段經文你哋冇讀過咩？」猶太人嘅領袖睇得出呢個比喻係指住佢哋講嘅，就想捉佢，但係佢哋怕群眾，於是佢哋就走咗。
」

——《馬可福音》12章1-12節
「
耶穌用呢個比喻對百姓話：「有一個人開墾咗一個葡萄園，租畀農夫，就出外遠行，去咗好耐。到咗收葡萄嘅季節，佢打發一個僕人去農夫嗰度，要向佢哋收應得嘅葡萄；農夫竟然打佢，叫佢空手返去。園主又打發另一個僕人去，佢哋照樣打佢，並且侮辱佢，叫佢空手返去。園主又打發第三個僕人去，佢哋又打傷咗佢，將佢推咗出去。葡萄園主話：『我要點樣做呢？我要打發我最愛錫嘅仔去，或者佢哋會尊敬佢。』但係農夫睇見佢，大家都話：『呢個係園主嘅繼承人，我哋殺咗佢，產業就屬於我哋喇！』於是佢哋將佢推出葡萄園外面，殺咗佢。噉樣，葡萄園主要點樣處置佢哋呢？佢要消滅嗰啲農夫，將葡萄園轉租畀其他人。聽見嘅人話：「絕對唔可以！」耶穌望住佢哋，話：「噉樣，聖經話：『匠人丟棄嘅石頭已經成為房角嘅頭一塊石頭。』係乜嘢意思呢？ 邊個跌喺呢嚿石頭上面，一定會粉身碎骨；呢嚿石頭跌喺邊個嘅身上，亦都會將佢壓碎。」文士同祭司長睇得出呢個比喻係指住佢哋講嘅，嗰陣就想捉佢，但係佢哋怕群眾。
」

解釋
上帝委託猶太人管理以色列國，甚至派先知同耶穌引導佢哋遵行上帝嘅誡命，歸向上帝。但係，猶太人領袖三番四次拒絕上帝，反而想將以色列國據為己有。最後，上帝會作公義嘅審判，令到猶太領袖得到應有嘅懲罰。
壢車

壢車（意大利文：Lecce），有譯萊切，係意大利東南部普利亞大區嘅一個城市。有好多巴洛克建築，因此有人叫佢做意大利南部嘅翡冷翠。
壤駟氏

壤駟（粵拼：joeng6 si3）係唐人姓氏，喺《百家姓》裏頭排第452位，依家經已冇乜人用。
呢篇壤駟氏係同姓氏有關嘅楔位文章，重未寫完嘅。麻煩你幫手充實佢。
夜半無人私語時

《夜半無人私語時》（英文：Pillow Talk）係一套1959年嘅美國電影，由洛赫遜、桃麗絲黛、東尼蘭杜、菲瑪列達主演，米高歌頓執導。
夜叉

夜叉，鬼一類，自然精怪一類，出自印度神話，有時亦視為神。夜叉為梵文音譯。有關佢嘅面貌，唔同宗教有唔同記載，所以有唔同睇法。其性為善，但亦中意搞鬼而任性，與水、生育、樹木、森林、財寶同荒野有關。印度教、耆那教、佛教經典中，視佢為守護神，南亞同南洋，古時廟宇會設置做護法。經典又記，夜叉有兩面性格，一邊為山精、林精，與人無爭，另一邊有陰暗版本，是為厲鬼，徘徊荒野，欄住途人、啖食途人。
夜叉，又繙藥叉，意譯有能啖鬼、捷疾鬼、勇健、輕捷。古時描述，夜叉矮、敏捷而善武，夜叉女貌美，笑面迎人，身材誘人。
唐人又有叫惡女人、醜女人為母夜叉，同印度經典所記夜叉女，完全相反。

文
夜叉，梵文यक्ष，音yakṣa。巴利文यक्ख，音yakkha。英文寫yaksha。
夜叉女，梵文यक्षिणी，音yakṣiṇī。巴利文यक्खिणी，音 yakkhinī 。亦有音yakṣī 。英文yakshini。
夜合

金合歡：又叫夜合，豆科金合歡屬嘅常綠喬木仔或灌木。
合歡樹：又叫夜合，豆科合歡屬嘅常綠喬木仔或灌木。
夜香木蘭：又叫夜合，木蘭科木蘭屬嘅常綠喬木仔或灌木。
夜夜纏綿

《夜夜纏綿》（Night After Night）係套美國嘅浪漫電影，喺1932年上畫。呢套戲嘅主角係佐治拿夫同埋梅蕙絲。
夜宴電影原聲帶

《夜宴電影原聲帶》係中國作曲家譚盾為電影《夜宴》寫嘅原聲帶。喺2006年8月20號由華誼兄弟發行。

簡介
呢張原聲帶收錄咗19隻歌。
夜宵磨

《夜宵磨》（英文：Midnight Munchies）係香港電視廣播有限公司嘅飲食節目，總共有三輯，每集安排唔同藝人嘉賓一邊食宵夜一邊傾偈。
第一輯有15集，由江欣燕、范振鋒同周國賢主持，喺2012年8月26號到12月9號香港時間逢禮拜日23:00-23:30喺翡翠台播。
第二輯有13集，由江欣燕、范振鋒同王梓軒主持，喺2013年4月7號到6月30號香港時間逢禮拜日23:00-23:30喺翡翠台播。
第三輯有31集，由江欣燕、范振鋒同樂瞳主持，頭廿五集喺2015年7月25號到2016年5月21號香港時間逢禮拜六23:00-23:30喺翡翠台播，第26到30集喺同年9月10號到11月12號同一時段播，最後一集喺2017年6月25號禮拜日23:00-23:30播。
宮下創平

宮下創平（日文：みやした そうへい，1927年11月10號—2013年10月7號）係日本政治人，做過厚生大臣、環境廳長官、防衛廳長官、眾議院議員同眾議院決算委員長。退出政壇後亦做過千鳥淵戰亡者墓苑奉仕會會長。
佢妹夫係前伊那市議長櫻井傳一郎，而大仔宮下一郎原先入過住友銀行做嘢，後嚟繼承宮下創平嘅飯碗做政治人。
宮下真洋

宮下真洋（1975年10月10號—）係日本足球員，司職中場，效力過大宮松鼠。
宮代大聖

宮代大聖（2000年5月26號—）係日本足球員，打前鋒位置，效力山口雷法。
宮內敦士

宮內敦士 ，係日本嘅一個男配音員。

配音作品一覽
呢個表唔完整，歡迎加料。
宮內寛斗

宮內寛斗（1998年1月23號—）係日本足球員，司職前鋒，效力YSCC橫濱。
宮下早紀

宮下早紀 ，係日本嘅一個女藝人同埋配音員。
宮俊龍

宮俊龍係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團當然委員。
小行星10028

小行星10028  ，係太陽系小行星帶嘅一粒小行星。
小行星10027

小行星10027  ，係太陽系小行星帶嘅一粒小行星。
小蠔

小蠔係香港大嶼山一笪地方，喺陰澳西面、大蠔東面，前面個海灣叫小蠔灣。
小行星10024

小行星10024  ，係太陽系小行星帶嘅一粒小行星。
小行星10023

小行星10023  ，係太陽系小行星帶嘅一粒小行星。
小行星10025

小行星10025  ，係太陽系小行星帶嘅一粒小行星。
小行星10026

小行星10026  ，係太陽系小行星帶嘅一粒小行星。
廣東省工人醫院

1957年，醫院正式成立，初期嗌過廣東省第二工人療養院個名，期間主要醫肺結核為主，嗰時廣東地區嘅醫療水平比較落後，醫得返肺結核病已經係好葳蕤嘅事。直到1970年，由於醫院畀咗廣東省衛生廳睇實，醫院亦改名做廣東省第二工人醫院。期間調做好多醫療專家入嚟整成間技術比較一流嘅醫院。重搞掂咗廣東省第一例低温下體外循環心外手術同第一例微創手術、第一例經皮腎穿刺術等貢獻。雖然1982年又重新用返「廣東省第二工人療養院」個名，但機構畀咗廣東省總工會睇實。期間醫院唔係凈向醫肺結核病發展，而係加開碎石同埋戒毒兩個項目，亦開創咗中國大陸嘅體外震波技術前例先河。隨後因為冇咗國家政策支持，加上嗰時去長洲地區嘅交通好唔方便，令療養同醫療業務開始墮落。雖然1999年成立咗精神病科，但唔見起效。雖然2003年加掛咗「廣東省第二工人醫院」個名，但無耐爆出戒毒所醜聞，令療養同醫療業出現半癱瘓狀態。直到2005年，由於醫院換咗新領導，令醫院撥亂反正，重新行返醫療道路，但醫院原有嘅療養業務喺2007年正式廢除。
2009年，醫院換咗一批領導後，綜合大樓正式按二甲醫院標準嚟裝修。重喺2011年改名做廣東省工人醫院。
廣東省第二人民醫院民航院區

，當初叫「民航廣州醫院」，係喺中國廣東廣州嘅一間有醫療、急救、體檢、預防、康復同埋保健喺埋一齊嘅二級綜合性醫院。1986年開辦，位置喺白雲區機場路290號。當初係白雲機場嘅配套工程，由機場嗰邊嘅公司營運。2020年，呢間醫院由廣東省第二人民醫院接手，改成依家個名。
間醫院主要幫白雲機場嘅航空職工、旅客同埋普通病人做應急救護嘅保障工作任務。喺廣東省第二人民醫院接手之後，呢啲工作任務都取消埋。
廣東省立中山圖書館

廣東省立中山圖書館（粵拼：gwong2 dung1 saang2 laap6 zung1 saan1 tou4 syu1 gun5；英文：Sun Yat-sen Library of Guangdong Province）係中國廣東省廣州市嘅一間圖書館，有三間分館。呢間圖書館喺1912年成立。呢間圖書館重係廣東省級綜合性公共圖書館、中國國家一級圖書館，又係中國文化信息資源分享工程廣東省分中心、廣東省古籍保護中心、中國全國圖書館聯合編目中 心廣東省分中心嘅所在地。呢間嘢嘅歷史都幾耐吓，而且入面㔷埋咗好多海內外出名嘅書。

史
呢間嘢喺成立之前係明朝嗰時嘅南園，後嚟變咗清朝嗰時嘅廣雅書局嘅圖書大樓，而抗風軒就係孫中山早年搞革命活動嘅秘密據點（而家係孫中山文獻館）。到咗民國元年（1912年）先至開辦咗間圖書館響呢度，嗰時最初嘅名係「廣東省立圖書館」。到咗民國九年（1919年），梁鼎芬後人按佢哋嘅遺願，將600幾櫃㔷埋咗嘅20000幾冊書冚唪唥捐咗畀廣東省圖書館，嗰時重係省圖收到嘅第一批私人捐嘅圖書，而數量差唔多嗰時省館㔷埋咗嘅書總量嘅兩倍。
到咗民國十六年（1928年），嗰時住喺美國、加拿大、墨西哥、古巴等地嘅華僑為咗記得孫中山先至出錢起咗「廣州市中山圖書館」，甚至喺民國廿二年（1934年）嗰時起好。到咗中華人民共和國成立咗之後嘅6年（1955年），廣東省立圖書館同廣州市中山圖書館合併咗而改名做而家嘅廣東省立中山圖書館。到咗1986年，廣東省立中山圖書館搬咗嚟文明路215號嗰邊之後，原館先至改名做孫中山文獻館。嗰時鄧小平同志重幫呢間嘢寫咗個館名。
到咗2003年，廣東省政府出咗5億蚊嚟搞佢嘅改擴建工程，而工程正式喺2006年12月10號開始喐手，甚至喺2008年嗰時俾住房同城鄉建設部話咗係綠色建築同低能耗建築雙百示範工程。為咗搞好呢單嘢嘅建設進度，喺2007年6月——2010年9月，呢間嘢甚至喺廣州大學嘅桂花崗校區搞咗間桂花分館，重將借閱部、報刊部、外文部、採編部、公關部等緊要嘅業務部門從文明路總館搬到嗰邊繼續向公眾同讀者搞服務。而工程一直到2010年12月30號先至結束仲重新正式對外開放。

三間分館嘅詳細位置
文明總館：越秀區文明路215號，隔籬冇幾遠就係中國國民黨第一次全國代表大會舊址。
文德分館：越秀區文德路81號，隔籬冇幾遠就係廣州市第十三中學。
桂花分館：白雲區嘅桂花路，廣州大學桂花崗校區入面。
廣東省游泳協會

（英文：Guangdong Swimming Association），簡稱廣東泳協（gwong2 dung1 wing6 hip3；GDSA），係中國廣東游水運動嘅地區性群眾組織，亦係廣東省體育總會屬下嘅單項運動協會之一。1981年成立，位置喺越秀區較場西路16號。
呢個組織屬下有游水、跳水同水球、水上芭蕾4個項目嘅裁判、教練、科研、救生、培訓同市場開發等專項委員會，分別負責大賽、裁判、組織同技術、訓練、科研等具體工作。佢亦成日辦廣東嘅游水、跳水、水球同水上芭蕾嘅青少年冠軍賽同錦標賽等賽事。
2016年7月4號，協會正式揭幕掛牌，成為廣東省體育總會屬下嘅獨立社團，亦繼中國足協實現管辦分離之後又一次嘅改革案例。
廣東省皮膚病醫院

廣東省皮膚病醫院（粵拼：gwong2 dung1 saang2 pei4 fu1 beng6 ji1 jyun2），之前嗌過廣東省皮膚病防治院（gwong2 dung1 saang2 pei4 fu1 beng6 fong4 zi6 jyun2）；佢係中國廣東省廣州市嘅一間醫院，喺越秀區麓景路同恆安路交界嘅東北邊角落頭嗰度。呢間醫院喺1964年成立，佢重係廣東省唯一一間專門醫皮膚病、性病同愛滋病嘅省級醫療單位。佢重係成個廣東性病規範化實驗室質控中心同《皮膚病性診療學雜誌》嘅主辦單位，又係廣東醫學院研究生出嚟實習嘅地區。

史
呢間醫院喺1964年成立，最早嗰時叫「廣東省平洲醫院」，而位置就喺廣東佛山南海平洲一帶。直到1972年改名做「廣東省皮膚病防治院」係因為嗰時冇乜出皮膚病，加上冇乜人點關注皮膚病。到咗1978年12月，間醫院唔單止改名做「廣東省皮膚病防治研究所」，甚至連間嘢都搬到而家廣州市越秀區嘅惠福西路（大概廣東省人民醫院惠福門診部附近）；但時隔一年又搬到先烈東橫路嘅一間樓仔嗰度。
到咗1980年代，由於性病死灰復燃，啲人已經重新關注性病嘅問題。呢間醫院唔單止喺1986年加咗廣東省性病防治中心嘅牌，甚至喺2001年合併嗌成「廣東省皮膚性病防治中心」。到咗2011年9月，醫院為咗適應新嘅發展趨勢先至改名做「廣東省皮膚病醫院」，甚至喺2012年3月搬到而家嘅麓景路同恆安路交界嗰頭。
廣東省第一榮軍醫院

醫院喺1950年10月成立，初期係間專收有獎勵啲軍人嘅學校機構，位置喺海珠區新港東路嘅黃埔村入面，2年後向西搬到新港西路近中大南門斜對面繼續開辦。1956年因為中國大陸調整教育建立機制，令學校被撤銷而改成休養所。1959年又先後改名做廣東省榮復軍人康復醫院同埋廣東省榮軍療養院。嗰時間嘢凈限有獎勵同榮譽啲軍人開放，直到1983年先至向社會公眾開放。1993年8月改名做廣東省榮譽軍人康復醫院。直到2011年3月18號，醫院又改次名做廣東省第一榮軍醫院。
小菴山

小菴山（英文Siu Om Shan），又寫小庵山，香港一地一山一村，喺林村南便山中，大菴再南。
小菴山，高二百四十五米。山東面有小菴山村，山西面有大菴山村，兩者有石砌古道相連。
小菴山村，有溫氏祠堂，不過村中多荒廢，村民多搬去龍丫排同白田崗，都係林村入便。龍丫排村民仍會返祖村拜祭。
小菴山村，歸入大埔鄉事委員會，雖然係廢屋，香港政府仍劃咗範圍，用以村代表選舉。
社山河喺小奄山東面山谷流過。故此小奄山同社山河之間，開過梯田，不過已畀樹林埋沒。

路徑
小菴山村有好幾條途徑，唔少係舊日村民古道，之不過由於村屋荒廢，無村民行，亦非行山熱門，山徑為草木所侵。
一，由林錦公路入，經大菴路入大菴，有水泥山徑入大菴山村，再行山石砌古道入小菴山村。
二，由林錦公路，入社山路，有支路入田寮下，再有路入龍丫排，山路經大輋地、上馬石，到小菴山村。
三，由石蓮路到𡰪，蓮坳村尾，過涌，向田寮下行，喺坳處，轉往西面山脊，一直以電綫塔為指標西行，過電綫塔，再西望下一個電綫塔，過谷向西行就係小菴村。
小菜蛾

小菜蛾（粵拼：siu2 coi3 ngo4；英文：diamondback moth；學名：Plutella xylostella）係菜蛾科下嘅一個飛蛾物種。
小菜蛾出名啲幼蟲成日破壞十字花科嘅農作物－呢個科包括咗西蘭花同椰菜等嘅蔬菜。
小蓓蕾組合

小蓓蕾組合係童聲合唱嘅一個組合，被稱為「兒歌爺爺」嘅吳頌今係佢哋嘅老師。喺1980年創辦，成員係5至15歲、嗓音條件好、歌唱水平高係小歌手。

簡歷
小蓓蕾組合係畀人譽為「兒歌爺爺」嘅吳頌今老師領軍嘅頌今音樂工作室，喺1980年代組織建立嘅一支兒童課餘歌唱團隊，佢吔唣成員由5至15歲、嗓音條件好、歌唱水平高嘅小歌手組成，用過小蓓蕾組合、小蓓蕾歌唱組合、小百靈歌唱組合、小紅星歌唱組合、小青蛙合唱隊、小可愛組合、小菩提組合等多個藝名，演唱錄製過上千首不同題材風格嘅優秀兒童歌曲，出版發行過40多個唱片磁帶專輯。
小若和郁那

小若和郁那 ，係日本嘅一個女藝人同埋配音員。
小菊頭蝠

小菊頭蝠（Rhinolophus pusillus）係菊頭蝠科嘅其中一個成員。呢個品種可以響中國、印度以及其他東南亞地區例如泰國，馬來西亞呢啲地方搵到。
小菅真美

小菅真美 ，係日本嘅一個女藝人同埋配音員。
小行星394

小行星394（394 Arduina），係太陽系小行星帶嘅一粒小行星，喺1894年11月19號發現。
小行星396

小行星396（396 Aeolia），係太陽系小行星帶嘅一粒小行星，喺1894年12月1號發現。
小行星388

小行星388（388 Charybdis），係太陽系小行星帶嘅一粒小行星，喺1894年3月7號發現。
小行星393

小行星393（393 Lampetia），係太陽系小行星帶嘅一粒小行星，喺1894年11月4號發現。
小行星395

小行星395（395 Delia），係太陽系小行星帶嘅一粒小行星，喺1894年11月30號發現。
小行星389

小行星389（389 Industria），係太陽系小行星帶嘅一粒小行星，喺1894年3月8號發現。
小行星391

小行星391（391 Ingeborg），係太陽系小行星帶嘅一粒小行星，喺1894年11月1號發現。
小行星392

小行星392（392 Wilhelmina），係太陽系小行星帶嘅一粒小行星，喺1894年11月4號發現。
小行星390

小行星390（390 Alma），係太陽系小行星帶嘅一粒小行星，喺1894年3月24號發現。
小行星397

小行星397（397 Vienna），係太陽系小行星帶嘅一粒小行星，喺1894年12月19號發現。
奉浦大道站

奉浦大道站係上海地鐵5號綫一個地鐵站，喺奉賢區。個站	2018年12月30號啟用。
奉禁封船碑

《奉禁封船碑》係位於香港離島區坪洲天后廟隔離嘅坪洲鄉事委員會右邊牆邊鑲嵌嘅一塊碑刻，喺清朝道光十五年造，記低島上漁民稟請縣衙禁止啲官吏用捉海盜為名，而濫徵封用民船，為此立碑為記。

背景經過
喺廣東沿海嘅漁民長期被視作賤民，處於社會嘅最低層，更被蔑稱為「蜑民」，唔畀上岸居住同參加科舉考試。清朝道光年間，廣東水師每月向坪洲嘅漁民輪流徵用兩條漁船，假扮作為一般商船，用嚟誘惑海盜搶劫。漁船係漁民嘅謀生工具同埋住處，雖然呢種「扮商誘盜」嘅策會按船上舵工水手人數而津貼口糧，但所發嘅口糧僅夠男丁食，而唔夠養活船上大小家眷。
因為咁樣，黃勝興為首嘅12名漁民向官府稟報，經知縣同游擊商討後，決定由漁民、水師及同縣衙門三方合資建造兩隻蝦笱艇，畀水師用作誘盜，並永遠禁止徵用漁民嘅漁船。方案獲得兩廣總督批准，並知會廣東布政司、按察司、督糧道、新安縣等各級衙門。但漁民仍未放心，要求知縣允許自資將告示刻於碑上，於道光十五年七月十九日（1835年9月11號）立碑，是為《奉禁封船碑》。
但係，官府輪流徵用兩條漁船可能係無可奈何。
奉節

奉節（粵拼：fung6 zit3），古名魚復（復讀阜，jyu4 fau6），係中華人民共和國重慶市一縣，喺重慶東部。奉節東鄰巫山縣，南毗湖北恩施，西連雲陽，北接巫溪縣；地跨東經109°1′17″ 到 109°45′58″，北緯30°29′19″ 到 31°22′33″，面積4,087平方公里。旅遊景點有白帝城、瞿塘峽等。

史
秦惠文王更元十一年（前314年），置巴郡，魚復縣随巴郡同置。
漢建武元年（25年），公孫述稱帝，喺瞿塘峽側邊山起白帝城。
蜀漢章武二年（222年），改名永安。
西晉太康元年（280年），復名魚復。
西魏元欽三年（554年），改名人復。
唐貞觀二十三年（649年），爲咗尊崇諸葛亮奉劉備「託孤寄命，臨大節而不可奪」嘅品質，改名奉節。
明末，李自成、張獻忠帶頭作反，帶住人馬來夔州打。張獻忠瓜咗之後，剩低嘅兵馬組成「夔東十三家」，喺川東地區同清朝軍隊打過。打咗幾十年仗，川東地區出現「村不見一舍，路不見一人」嘅荒涼景象。
清康熙年間，採取「輕徭薄賦、免其編審、永不加賦」等措施請人來開荒，外地貧民移入川渝一帶，奉節人口有咗明顯恢復同發展；康熙六年（1667年），大寧縣（而家嘅巫溪縣）併入奉節縣；雍正七年（1729年），復置大寧縣；清嘉慶元年（1796年），118,854人從外地移民入奉節，呢次係奉節歷史上規模最大嘅一次移民；宣統三年（1911年）十月初六，奉節人響應辛亥革命，宣佈獨立。
1935年，川政統一，四川實行行政督察區制，原第九行政督察區署設喺奉節，後來改咗去萬縣。
1949年12月19號，成立奉節縣人民政府。
1950年起，奉節属四川省萬縣專區。
1968年，属萬縣地區。
1992年，属萬縣市。
1997年3月，随萬縣市隸重慶市，後來直属重慶市。
奉天

奉天省，遼寧省舊名。
奉天省城，即係今日瀋陽。
奉天街

奉天街（英文：Fung Tin Street）係香港一短街，得50米，1970年代尾通車，喺香港島南區，連接南寧街同香港仔大道，以中國城市奉天府（家下瀋陽）命名。
奉新

奉新係中國江西宜春一個縣，總面積1642平方公里，人口31萬。
奉神犬

奉神犬係日本電視遊戲寵物小精靈系列入面嘅其中一隻小精靈，編號059。佢係由護主犬進化成嘅。喺古代嘅洗翠地區，佢係有火系同岩石系兩個屬性。但現代嘅奉神犬就只係得番火系呢個屬性。
奉賢區

奉賢區係中國上海一個市轄區，面積大約720平方公里，人口大約108萬。
奉綏來特章

奉綏來特章係伊斯蘭教典籍《可蘭經》入面嘅第41章（蘇拉）。
小農社會

小農社會係陶傑喺《光明頂》道提出，指一個社會或者社區，當地人以農夫種田、看牛、養豬、捉魚為主，鄉下人唔使關心外面嘅時事。日出開工，日落收工就得。陶傑認為，香港有啲人好似鄉下佬咁，唔文明、思想封閉、守舊、粗魯、冇紀律、嚮公眾場合講嘢大聲。
小連殺

小連殺（粵拼：siu2 lin4 saat3；簡化字：小连杀；1982年—），本名徐靜（ceoi4 zing6；簡化字：徐静），中國大陸配音員，所屬瞬心文化。
小野伸二

小野伸二（1979年9月27號—）係日本一足球員，司職中場。
小野信義

小野信義（1974年4月9號—）係日本足球員，司職中場，效力過川崎綠茵，電装，大阪飛腳，橫濱FC，及北九州新浪。
安塔基亞

安塔基亞（Antakya）係土耳其嘅一座城，近敘利亞邊境，人口22萬。就近有古城安提約基雅。
安多酚

安多酚（音譯自英文：Endorphin，又嗌內啡肽、腦內嗎啡、腦內啡）係可以喺動物體內自行生成嘅類瑪啡生物化學合成物，係由脊椎動物嘅腦垂體同丘腦下部所分泌嘅氨基化合物（肽）。 喺1975年由蘇格蘭同美國兩組獨立嘅研究人員同時發現。

飲食
攝取辣椒素可以刺激安多酚分泌，辣椒越辣，分泌量越高。

運動
長時間、連續、中等至高強度嘅運動量、深呼吸會用盡肌肉入面嘅糖原，體內就會分泌安多酚。
安塔納斯·斯梅托納

安塔納斯·斯梅托納（立陶宛文：Antanas Smetona， 讀音 (幫手·有關)，1874年8月10號—1944年1月9號），係立陶宛嘅法學家、作家同獨裁者。1919年立陶宛獨立之後佢係首任總統，1920年落台。1926年12月，佢發動政變推翻政府後第二次做總統，直到1940年6月蘇聯入侵為止。
安塞巴地區

安塞巴地區係非洲東北部國厄立特里亞嘅一個地區，喺國土西北，同蘇丹接壤。
安塔利亞省

安塔利亞省（土耳其文：Antalya ili）係土耳其嘅其中一個省，首府安塔利亞。
安塞區

安塞區係中國陝西延安一個市轄區，總面積2950平方公里，人口15萬。
尼古拉一世

尼古拉一世（1796年7月6號—1855年3月2號，俄文：Николай I）係俄羅斯帝國皇帝，1825年到1855年在位。
尼古拉斯·廷貝根

尼古拉斯·廷貝根（Nikolaas Tinbergen，1907年4月15號—1988年12月21號）係荷蘭一位生物學家兼鳥類學家，出名在提出咗廷貝根四大問題。
尼加拉瓜湖

尼加拉瓜湖，係中美洲最大嘅湖，喺尼加拉瓜西南部，面積有8,264平方公里。
尼勒克

尼勒克係中國新疆伊犁一個縣，人口15萬。
尼古拉·米哈伊洛維奇·卡拉姆津

尼古拉·米哈伊洛維奇·卡拉姆津係一個俄羅斯帝國語言學家、詩人、史學家、作家、翻譯、評論家、新聞工作者、散文家、輿論記者。
尼古拉·阿列克謝耶維奇·涅克拉索夫

尼古拉·阿列克謝耶維奇·涅克拉索夫係一個俄羅斯帝國詩人、作家、自傳作者、文學評論家、新聞工作者、輿論記者。
尼古拉二世

尼古拉二世（Николай II，1868年5月18號—1918年7月17號）係俄羅斯帝國末代皇帝，兼任芬蘭大公同波蘭國王。1894年繼位，1917年俄國二月革命被推翻，1918年同家人被處決。
佢年輕嗰時經歷咗俄羅斯帝國經濟大崛起嘅時代，不過佢嘅經濟成果因為第一次世界大戰嘅爆發所以冇咗。一戰末期，俄羅斯爆發革命，尼古拉二世被革命軍軟禁，佢住嘅地方被之後嘅蘇聯紅軍闖咗入去，全部皇族都俾人槍殺，俄羅斯帝國最後嘅沙皇同埋羅曼諾夫王朝滅門而亡。
尼古丁

尼古丁係隻生物鹼，見於茄科草木，由根整出來，儲喺葉度，用處係防蟲，防昆蟲食葉。所以舊時人會借尼古丁防蟲。尼古丁含量多，以煙草最出名。
低量嘅尼古丁，哺乳動物來講，係種興奮劑。呢個就係食煙上癮嘅主因，煙癮就係尼古丁癮。尼古丁比海洛英同可卡因，更易上癮，更加難戒。煙仔嘅尼古丁，含量越來越高，年年多千分之十六，戒煙越來越難。尼古丁亦改變身體化學物質，令人更易可卡因上癮。
尼古拉·萊昂納爾·薩迪·卡諾

尼古拉·萊昂納爾·薩迪·卡諾係一個法國數學家、物理學家、工程師。
小麻

小麻（英文：Malojam，日文：うまる，2001年7月5號—）係香港一個YouTuber，2020年2月出道，2022年因為自己一條片個樣曝光而引起網上討論。

簡歷
小麻喺香港出世，大學讀緊香港大學，2020年開始經營自己嘅YouTube頻道分享自己個人生活。2022年5月頻道訂閱人數超過1萬，佢決定唔再遮住自己個樣拍咗條片，結果引起網上好大迴響，頻道訂閱人數亦急速上升，唔使五個月就已經超過7萬。
小鷿鷈

小鷿鷈（學名：Tachybaptus ruficollis）係鷿鷈科小鸊鷉屬嘅雀，主要分佈喺歐洲南部、非洲南部同亞洲南部。
小鼷鹿

小鼷鹿又叫鼠鹿，係一種體形好細隻嘅原始反芻動物。

分佈
小鼷鹿分布喺中國雲南南部、中南半島、婆羅洲同印尼既爪哇同蘇門答臘。

外形特徵
體形比野兔大些少，體重 1.3-2.0 kg，身長 420-630 mm，肩高大約 200 mm，係僅次於蹄兔目成員最細嘅有蹄動物，亦係鼷鹿科之中最細隻嘅一種。塊面尖長，冇角，雄性有發達嘅獠牙，四肢細長，前肢較短。

生活習性
小鼷鹿行動十分靈敏，最叻匿埋。夜晚出沒，性格謹慎細膽，除咗繁殖期，多數單獨活動。日頭匿埋響草叢，動作相當敏捷機警，跑嗰時好似兔咁跳躍。游水之後會暫時喪失行走能力。主要生活喺熱帶山地丘陵茂密嘅森林灌叢同草叢。有時會走入農田。食掉跌咗落地嘅野果同野花，亦食葉，幼苗同青草。
小鼷鹿嘅懷孕期有 5-6 個月。鼷鹿乸生完仔 48 個鐘之後就可以就次受孕，可以一變喂奶一邊懷胎。每胎一至二隻鼷鹿 BB。鼷鹿 BB 出世半年後就性成熟。

保護狀況
小鼷鹿棲息地受人類活動嘅影響好大，人嘅建設破壞嚴重小鼷鹿匿埋嘅地方，佢亦受到狩獵嘅威脅，人為咗食佢既肉而捉佢哋。目前，小鼷鹿係中國國家一級受保護動物，列入濒危野生動植物種國際貿易公約附錄。
響香港，現時香港濕地公園同香港動植物公園都有養小鼷鹿，而以前香港公園開幕後，裏面嘅尤德觀鳥園亦有養小鼷鹿。
維基同享有多媒體嘅嘢： 小鼷鹿
小鵐

小鵐（粵拼：siu2 mou4，學名：Emberiza pusilla）係雀形目鵐科鵐屬嘅其中一個物種。
小鹿斑比

《小鹿斑比》（英文：Bambi）係一部由和路迪士尼喺1942年製作及發行嘅動畫戲電影。套戲最早喺1942年8月13號上畫。佢係迪士尼第5部經典動畫長片。它的故事是改編自奧地利作家菲利斯·沙頓（Felix Salten）所作的同名小說（Bambi, A Life in the Woods）。
呢套戲嘅主要角色有白尾鹿斑比（Bambi）、佢阿爸森林之王（Great Prince of the Forest）同阿媽（冇提到個名）、斑比嘅朋友兔仔桑普（Thumper）、臭鼬花兒（Flower）以及斑比未來配偶費琳（Faline）。迪士尼整呢套戲嗰時，曾經將斑比嘅種類由原著嘅西方狍改為白尾鹿，因為西方狍呢個物種從嗰時開始就唔喺美國本土生活，同時亦係因為白尾鹿呢個物種較為美國人所熟悉。呢套戲曾被提名三項奧斯卡金像獎，分別係最佳原創歌曲「Love Is a Song」、最佳混音以及最佳原創音樂獎。
套片嘅DVD分別由中錄德加拉同埋博偉喺中國大陸同台灣發行。本片電影原聲帶已經由滾石喺台灣發行，目前喺中國大陸冇任何影音產品發行。行故事劇情感人，喺網上被評為迪士尼最感人嘅作品。2005年，發行雙碟白金典藏版DVD，而續集《小鹿斑比2》由迪士尼喺2006年推出。行故事劇情感人，喺網上被評為迪士尼最感人嘅作品。
小鹿斑比2

《小鹿斑比2》（英文：Bambi II）係一部由和路迪士尼喺2006年製作及發行動畫戲電影，2006年2月7號首映。佢係1942年套電影《小鹿斑比》嘅續集。套片嘅DVD分別由中錄德加拉同埋博偉喺中國大陸同台灣發行。
小鴉洲

小鴉洲，原稱鴉洲，係香港一洲，喺大嶼山以南，大鴉洲以北。因英文叫North Soko Island，亦叫北索罟洲。佢係索罟羣島一部份。十九世紀衞三畏記載叫鴉洲，英字Achow，意譯係Crow Island，佢南面有石高洲，英文Socko Island，卽索罟洲。
家有囍事2009

《家有囍事2009》（All's Well End's Well 2009），係2009年上畫嘅賀歲港產片，家有囍事系列之一，由吳君如、古天樂、黃百鳴、鄭中基、李香琴、夏春秋主演，谷德昭執導，黃百鳴監製。套戲主要喺杭州拍。
家有囍事系列

《家有囍事系列》（All's Well, Ends Well Series）係香港賀歲片系列，共通點係黃百鳴都有份參與，狹義上包括4套中文名用「家有囍事」嘅電影，廣義上包埋另外4套英文名用「All's Well, Ends Well」嘅電影。各輯電影都係獨立故仔，無直接關連。
家樂坊

家樂坊（Gala Place），原名栢裕商業中心（Park-in Commercial Centre），係香港旺角一棟寫字樓同商場，喺登打士街56號，1975年起好，屬恒隆地產。
家樂氏

家樂氏（Kellogg's）係美國密芝根州一間國際食品製造商，專門生產穀類早餐（譬如粟米片）同各類零食。
家有囍事2020

《家有囍事2020》（英文：All's Well, Ends Well 2020）係2020年上畫嘅港產片，由黃百鳴自導自演，其他主演演員包括張智霖、張繼聰、周秀娜、陳靜、譚耀文同栢天男。
家明

〈家明〉係香港女歌手謝安琪（Kay Tse）嘅第55首派台作品，同時都係KONTINUE嘅第四首主打歌。單曲喺2014年12月10日派到去各大電台。〈家明〉係由伍樂城作曲、黃偉文填詞、朱俊傑與伍樂城編曲，並由伍樂城監製。
謝安琪喺佢嘅音樂會同埋電台訪問個陣指出，黃偉文填寫〈家明〉呢份歌詞係向一首國語歌曲致敬，同埋係對1989年當時發生嘅一啲事嘅回憶。〈家明〉嘅「家」字解作「國家」，而「明」字就解作「明天」及「日月」，合起身就係【國家嘅明天】或者【國家嘅日月】噉解，帶有年輕人對國家未來有抱負嘅含意  。

新城勁爆本地榜 走勢
〈家明〉喺2014年12月10日派到佢新城知訊台。

叱吒903專業推介 走勢
〈家明〉喺2015年1月2日正式喺叱咤903首播，係2015年第2個星期。
符號（--）表示 無上榜
符號（~ ~）表示 因為歌曲無上榜，所以嗰周嘅播放率不作計算

無綫電視勁歌金榜 走勢
〈家明〉喺2015年3月4日喺無綫電視勁歌金榜成為嗰週嘅挑戰歌。
家有寵兒

《家有寵兒》（Pets and Family）係香港電視娛樂製作嘅兒童節目，由2019年4月6號到2020年5月9號逢禮拜六喺17:30-18:00喺ViuTV播，介紹各種啱香港養嘅寵物，畀小朋友識得寵物嘅特性同埋點樣養。

節目調動
2020年5月9號：由於直播《郭富城鼓舞‧動起來網上慈善演唱會》，所以延遲到5月10號（禮拜日）11:30-12:00播。
因通訊事務管理局暫時豁免喺2020年5月1號到10月31號之間喺免費電視綜合中文頻道播「完全屬香港本地製作」兒童節目嘅規定關係，呢個節目理論上可以喺2020年5月2號開始暫停播映，但考慮到淨返兩集未播，所以最後都安排播埋佢。
慶東街

慶東街後方建築係東堤灣畔。
慶東街後方建築係富東邨。
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
慶東街（Hing Tung Street）係香港離島區東涌一條街，喺開發東涌北做新市鎮時起嘅，隔籬係港鐵東涌線A出口。慶東街由東涌東薈城去到達東路富東邨。
慶東街亦係一個露天交通交匯處，的士站、小巴站、穿梭巴士站同本地遊旅遊巴出團集合點呢度都有。
慶源

慶源（韓文：경원군／慶源郡 Kyŏngwŏn gun */?）係朝鮮民主主義人民共和國咸鏡北道嘅一個郡。
慶文怡

慶文怡2015年10月24號，慶文怡喺游水賽出過場。個人資料全名庆文怡出世(1998-01-06)1998年1月6號 中國北京死2015年11月9號(2015-11-09)（17歲） 中國北京
運動國家/地區 中華人民共和國運動游水
獎牌紀錄




亞軍2015 福州女子4×100m混合式接力
慶文怡（粵拼：hing3 man4 ji4；簡化字：庆文怡；1998年1月6號—2015年11月9號）係中國國家青年游水隊嘅代訓運動員，北京人。喺2014年11月嘅短池世界盃200m蛙式殺入過決賽，2015年10月18～27號辦嘅第一屆全國青運會游水比賽攞咗女子100m同200m蛙式冠軍，女子4×100米混合式接力亞軍而出名。

死
中華人民共和國國家游水隊喺2015年11月2號宣佈喺北京集中，按慣例嚟講，由於慶文怡啱放假返嚟，加上冇做過強烈或長時間嘅運動。直到2015年11月8號晏晝同隊友返到游泳館游咗唔夠1km，嗰晚差唔多深夜時分重喺手機傾得好嗨。
但到咗9號寅時（UTC+8），慶文怡班觀音兵喺度瞓覺時俾慶文怡大聲嘈醒，過到佢間屋嗰陣嗌佢幾次唔醒，懷疑佢出事，就嗌隊醫嚟睇下咩事，結果一鑊熟，嗌咗白車送佢去醫院搶救。經過1個鐘搶救之後重係證實不治，終年17歲。事後震驚嗮成個中國內地嘅體壇。
慶文怡亦係中國大陸泳壇成立65年歷史以嚟，第一位猝死嘅運動員。
慶曆

慶曆係北宋皇帝趙禎嘅第六個年號，相當於公元1041年到1048年，前後總共8年。
島原之亂

島原之亂係日本史上最大規模嘅暴動，發生響1637年12月到1638年4月，地點係原城，即係今日嘅長崎縣南島原，有大概3萬人（主要係基督徒）發動，最後由幕府軍打贏起義軍。
呢單嘢令幕府喺1639年開始推行鎖國政策，直至到1854年先至停止。
島原之亂係日本楔位文，重未完成，麻煩你幫手補充內容。
島尻郡

島尻郡（日文：島尻郡／しまじりぐん Shimajiri gun */?）係日本沖繩縣嘅一個郡。
島卓視

島卓視（1967年10月3號—）係日本足球員，司職前鋒，效力過廣島三箭。
島岡健太

島岡健太（1973年7月26號—）係日本足球員，司職中場，效力過鳥棲砂岩。
峴港市

峴港市（越南文：Đà Nẵng／沱㶞，北方讀音[ɗa˨˩ nǎŋ˧ˀ˥]；南方讀音[ɗa˨˩ nǎŋ˩˥] 聽），部份人會跟越南話音譯做大南，係越南中部嘅港口城市，面積大約1200 平方公里，人口大約75萬。
峴港喺越南中部，喺河內以南764公里，胡志明市以北964公里，係越南中央直轄市之一。峴港係越南第四大城市，僅次於胡志明市、河內市同海防市，係越南中部最大同重要嘅城市之一。

經濟
峴港市以工業為主，亦出口海鮮、藤製家具、家用品、衣物等。

行政區劃
峴港市下轄6郡2縣，市人民委員會喺海洲郡。
錦荔郡（Quận Cẩm Lệ）
海洲郡（Quận Hải Châu）
蓮沼郡（Quận Liên Chiểu）
五行山郡（Quận Ngũ Hành Sơn）
山茶郡（Quận Sơn Trà）
清溪郡（Quận Thanh Khê）
和榮縣（Huyện Hòa Vang）
黃沙縣（Huyện Hoàng Sa)，爭議領土，實際控制權喺中華人民共和國。

交通
峴港國際機場響市中心，佢係越南嘅第三大國際機場。
島仔

島仔（islet）係好細嘅島，但比礁大。至於要幾細先至叫島仔，響地理學並無嚴謹嘅定義。
《聯合國海洋法公約》規定，如果島仔細到唔能夠維持人類居住或者佢哋本身嘅經濟生活，就只可以當做礁，唔可以有專屬經濟區或者大陸架。
島屋八德

島屋八德（1989年1月20號—）係日本足球員，司職前鋒，效力德島漩渦。
志在四方II

《志在四方II》（英文：The Dream Makers II），係新加坡新傳媒私人有限公司製作嘅時裝電視劇，由鄭惠玉、李南星、黃碧仁、瑞恩、歐萱、戚玉武同埋陳欣淇領銜主演，劉松仁同陳美鳳特別客串，袁樹偉同埋黃芬菲監製。呢套劇係新傳媒喺第21屆上海電視節、中國國際影視展2015所推介嘅電視劇之一，亦係新傳媒52週年台慶劇。

獎項
呢套劇喺紅星大獎2016入圍15項獎項，合共26次提名。佢亦係少數五部同時入圍「最佳電視劇」同「最佳主題曲」嘅電視劇（另外幾套係：《118》、《起飛》 、《信約：我們的家園》同《虎媽來了》）。呢套劇榮獲12個獎項，打破《紅星大獎》史上記錄。
志丹

志丹係中國陝西延安一個縣，總面積3781平方公里，人口12萬。
忍者亂太郎

《忍者亂太郎》係一套日本動畫，改編自尼子騷兵衛原作漫畫《落第忍者亂太郎》，背景係日本戰國時代一間忍者學校。
佢自1993年啟播以嚟，已經播咗超過2000集。
忒拜

忒拜（粵拼：tik1 baai3，希臘文：Θήβα, Thíva ）或者底比斯，係一座喺中希臘維奧蒂亞州嘅城市。
志同盜合

《志同盜合》係套美國嘅電影，喺2004年上畫。
志和街

志和街（英文：Chi Wo Street），係香港九龍佐敦嘅一條馬路，由佐敦道開始，去到加士居道同北海街交界。
志在四方

《志在四方》（英文：The Dream Makers）係星加坡新傳媒私人有限公司製作嘅時裝電視劇，由鄭惠玉、陳莉萍、瑞恩、歐萱、戚玉武、陳漢瑋同埋姚懿珊領銜主演，監製係王尤紅。呢套劇係新傳媒喺中國國際影視展2013所推介嘅電視劇之一，亦係新傳媒50週年台慶劇。

記事
龔芝怡幫呢套劇作曲作詞，演唱同埋製作主題曲《幸福不難》，歌曲播出後受到歡迎。
忒亞

忒亞（粵拼：tik1 aa3，古希臘文：Θεία），係希臘神話入面嘅第一代12位泰坦神之一。
志乃宮風子

志乃宮風子，係日本嘅一個女藝人同埋配音員。
嶺南印象園

嶺南印象園入面嘅民居都靠住水嚟起。有時窄門高屋或鑊耳屋。入面有好長嘅青雲巷，重有比較古老嘅趟櫳門、蠔殼墻、滿洲窗、清嘅山塘、重有好多條溪流，幾有嶺南風味特色。

娛樂
嶺南印象園有好多種地道嘅嶺南美食，幾乎行勻成個嶺南；重有出現好多1990年代港式風情嘅嘢。入面聚集咗好多廣東非物質文化遺產——廣繡、珠繡、廣彩、木雕、欖核雕、牙雕同灰雕等，重專門開咗嶺南學堂整皮影、粵劇面譜等。呢間園區入面重有《印象嶺南》嘅大表演節目畀人睇。
嶺南

嶺南（粵拼：ling5 naam4）係廣東廣西一帶地方，有時亦都包括湖南、江西南面少部份地方。因為嶺南北面有越城嶺、揭陽嶺、萌渚嶺、騎田嶺同埋大庾嶺組成嘅五嶺，阻隔住中原，所以就叫五嶺之南（粵拼：ng5 leng5 zi1 naam4），又或者淨係叫嶺南。嶺南南邊係南中國海，因此一直海上貿易都好發達。
嶺南因為響正熱帶同亞熱帶之上，又近大海，所以比起中原地方來講，天氣濕熱。夏天耐唔耐就打風。

範圍同名嘅變化
秦前對嶺南一帶，有唔同嘅叫法。《元和郡縣誌》「嶺南道」下記：「廣州，春秋百越之地。」喺春秋時一律叫百越，到戰國時就叫「揚越」，《史記·南越列傳》載：「秦時已併天下，略定揚越，置桂林、南海、象郡。」張晏「揚越」下注話：「揚州之南越也。」又「索隱」引《戰國策》話：「吳起為楚收揚越」。
戰國陣嘅「揚越」，大致包括咗而家嘅兩廣，同兩湖，仲有江西嘅部分地頭。而嶺南嘅交通唔係好方便，地廣人稀，就未成為楚國嘅勢力範圍。秦陣又稱乎嶺南做「陸梁」，《史記·秦始皇本紀》載：「三十三年。……略取陸梁地，為桂林、象郡、南海」。「正義」注：「嶺南之人多處山陸，其性強梁，故稱陸梁」。「揚越」為較古之名，地域較廣；「陸梁」之名後起，專指嶺南。
《晉書·地理志下》就將秦代所立嘅南海、桂林、象郡叫做咗「嶺南三郡」，明確咗嶺南嘅區域範圍：北靠五嶺，南臨南海，西連雲貴，東接福建。呢個範圍包括咗廣東、廣西同海南嘅大部分仲有越南北部。宋代後，越南北部就正式脫離中原政權，獨立建政。

嶺南道
嶺南亦係大唐時行政區名，叫嶺南道。管嘅地方大約係定下廣東、廣西兩省，同埋，鄰國越南。去到唐末，有州或郡七十三，都護府一，縣三百一十四。因為大唐時，一時將郡轉做州，一時將州轉做郡，所以嶺南道之下，一地同時有州名同郡名。而大唐嘅州，就淪為郡一級咁，同大漢時嘅州好唔同，個影響亦反映喺家下地名之上。嶺南道治所喺廣州。
嶺南儒學

嶺南儒學（粵拼：Ling5 naam4 jyu4 hok6）係指喺嶺南一帶發源，主要由粵人搞起嘅儒學流派。

嶺南學派
陳獻章嘅畫像
内文：嶺南學派
嶺南學派（粵拼：Ling5 naam4 hok6 paai3）可以講得上係嶺南哲學入面最有代表性嘅一個流派。佢係一班嶺南出身嘅文人響 15 世紀嗰陣開嘅一個宋明理學流派，佢嘅代表人物係廣東新會出身嘅哲學家陳獻章（外號叫白沙先生）。佢寫嘅哲學文家陣好詳細咁樣收錄咗喺《陳獻章集》入面。喺呢啲文入面，陳獻章表達咗佢嘅思想，佢主要係主張「自得」同「以心為主」。陳獻章係咁講：「子之所得者有如此，則天地之始，吾之始也，而吾之道無所增；天地之終，吾之終也，而吾之道無所損。天地之大，且不我逃，而我不增損，則舉天地間物既歸于我，而不足增損于我矣。」佢認為只要人一確立咗自己嘅主體性，就可以唔理外在嘅控制而同天地和諧共存，甚至乎係去控制返天地轉頭，而天地萬物亦都係要有人嘅主體性先至會有自己嘅價值同意義。呢種算係幾有個人主義味道嘅思想，而呢種傾向亦都反映到喺嶺南學派嘅其他方面－佢哋重主張人要獨立思考，叫人應該多啲去挑戰固有嘅諗法，反對人云亦云，好似係陳獻章又曾經咁樣講：「學貴知疑，小疑則小進，大疑則大進，疑者覺悟之機也。」意思係求學問最寶貴嘅嘢係要學識去質疑，越識得質疑就越會有進步。總體嚟講，呢個學派係借咗儒家嘅人本精神，但係又會好似道教咁樣睇重講人同自然之間嘅關係，甚至可以話係有啲畀西人嗰種睇重問問題嘅諗嘢方式影響咗。

甘泉學派
湛若水嘅畫像
内文：甘泉學派
陳獻章嘅徒弟湛若水（外號湛甘泉）後嚟重攞佢師父嗰套思想去創立咗一個新嘅甘泉學派（粵拼：Gam1 cyun4 hok6 paai3）。湛若水佢喺唔少方面同意佢師父嘅諗法，但係覺得佢師父嘅某啲主張太似禪宗佛教（好似係陳獻章鍾意用靜坐嚟修養咁），而且佢對其他嘅學派（尤其係陽明學派）重有自己嘅一套批判。甘泉學派嘅一個重要特點，就係努力咁想將自己同孔孟、大宋理學嘅派系聯埋一齊。例如湛若水就咁樣諗：「白沙（陳獻章）先生之學，追濂、洛、關、閩之軌，以入孔、孟、禹、湯、文、武、舜、堯之大道，「孔門所謂中庸，即吾之所謂天理」。佢將自己嘅心學學說由陳獻章一直數到上去孔子同孟子嗰度。湛甘泉嘅弟子洪垣認為：「堯、舜開心學之源，曰人心道心。夫子曰：其心三月不違仁。謂仁與良知、天理，非心不可。然心者，實天理良知之管攝也。」佢將「天理」同「良知」收歸於「心」，並且同視為孔子嘅「仁學」。湛甘泉二傳弟子許孚遠就話：「孔子之學，自虞廷精一執中而來，其大旨在為仁」，為仁在「克己」，「非禮勿視、聽、言、動，此孔門學脈也」。呢度嘅「克己為仁」，就係湛甘泉弟子、佢老師唐樞所講嘅「討真心」。以後馮從吾又由義理之性、氣質之性、理等方面進行儒佛之辨，亦都有呢一層含義。
嶺南中醫館

嶺南中醫館，又叫廣東省高級中醫館，係喺中國廣東省廣州市嘅醫館，喺1992年成立，有4個院區。
嶺南卽事

嶺南卽事，係廣東一書，收錄廣東通俗文學。傳係大清嘉慶十四年進士何惠群所輯。本書之後好畀人增刪，有《嶺南卽事雜撰》、《改良嶺南卽事》。
何惠群係廣東順德人，後尾到浙江做地方官。
懷集

懷集縣係中國廣東肇慶一縣，面積3573平方公里，人口93萬。
懸念

懸念喺敘事學上係一種連載性故仔會用嘅情節裝置，指故仔嘅主角喺一個章節嘅結尾進入一個難解嘅局面，或者知道一個令人震驚嘅事實，等讀者觀眾想追睇下一集嘅內容，知道主角點樣解決呢個難題。